สังคมข่าวหุ้นนิวส์เวฟ
ตลาดหุ้นไทยล่าสุดปิดการซื้อขายที่ระดับ 1,500.78 จุด ปรับเพิ่มขึ้น 0.38 จุด พ่วงด้วยมูลค่าการซื้อขายรวม 3.7 หมื่นล้านบาท
29 พ.ย. 2559

ตลาดหุ้นไทยล่าสุดปิดการซื้อขายที่ระดับ 1,500.78 จุด ปรับเพิ่มขึ้น 0.38 จุด พ่วงด้วยมูลค่าการซื้อขายรวม 3.7 หมื่นล้านบาท
* ภาวะตลาดหุ้นไทยยังคงแกว่งตัวในกรอบแคบอย่างต่อเนื่อง เมื่อวานดัชนีเคลื่อนไหวอยู่ในกรอบ 1,498-1,505 จุด และสุดท้ายยังดีที่สามารถปิดบวกเล็กน้อยที่ระดับ 1,500 จุดไว้ได้
* ประเด็นหลักยังคงอยู่ที่มูลค่าซื้อขายรายวันที่เบาบางไม่เลิก
* เทรดกันแบบกั๊กๆ ติดต่อกันหลายวันทำการแล้ว สะท้อนให้เห็นเลยว่า ภาพรวมตลาดยังคง “Wait And See” ไม่มีเปลี่ยน
* เช่นเดียวกับมูลค่าซื้อขายสุทธิรายกลุ่ม ที่ย่อตัวลงมาชัดเจน ขาเข้าซื้อสุทธิบัญชีบริษัทหลักทรัพย์เก็บไป 564 ล้านบาท ตามด้วยต่างชาติ 43 ล้านบาท ส่วนเทขายสุทธิรายย่อยสาดออก565 ล้านบาท และสถาบัน 42 ล้านบาท
* ช่วงนี้การลงทุนต้องปรับตัวให้เหมาะสมสถานการณ์ เลือกมุ่งเน้นหุ้นมีปัจจัยบวกพิเศษ หรือ หุ้นที่มีงบปี 59 เติบโตได้ต่อเนื่องไปยันปี 60 ดูน่าสนใจและปลอดภัยที่สุด
* เริ่มกันด้วยหุ้นแรกเลือกหุ้นธุรกิจโรงพยาบาล เจาะจงไปที่ RJH เป็นพิเศษ
* ประเด็นบวกน่าสนใจ คือกรณีบริษัทเดินสายโรดโชว์กันมา ปรากฏว่า พบเจอกองทุนไทยไปถึง 9 แห่ง
* และช่วงต้นปี 60 ยังกางแผนบินโรดโชว์ที่ประเทศสิงคโปร์เพิ่มอีก
* งานนี้ต้องติดตามใกล้ชิด เพราะอย่าลืมในรอบเดือน พ.ย. กองทุนลุยทำบิ๊กล็อตหุ้นไซด์กลางไปแล้วถึง 3 หลักทรัพย์
* ได้แก่ BEAUTY-COM7-TKN ซึ่งทั้ง 3 เจ้าที่พูดมามีจุดสอดคล้องกันอยู่อย่างหนึ่ง คือ งบเติบโตเด่นต่อเนื่องทั้งงวดปี 59-60
* ดังนั้น RJH ซึ่งมีทิศทางสอดคล้องกันเป๊ะ โดยงบปี 59 โบรกฯ คาดมาแล้วเตรียมฟันกำไรโตเท่าตัวแตะ 160 ล้านบาททีเดียว
* แถมยังปรับเพิ่มราคาเป้าหมายใหม่เป็น 29 บาท ถ้าชอบหุ้นแนวล็อกเป้างบกำไรก้าวกระโดด ห้ามมองข้ามเด็ดขาด
* หุ้น AMARIN นับเป็นวันที่ 2 แล้ว ที่หุ้นร้อนแรงและมีวอลุ่มซื้อขายเข้ามาแบบหนาแน่น
* แรงเก็งกำไรท่วมท้นจนผิดปกติ เพราะหุ้นกำลังวิ่งรับข่าว กลุ่ม“เสี่ยเจริญ” กางแผนเข้าซื้อหุ้นเพิ่มทุน 850 ล้านบาท
* ถ้ากลุ่มเสี่ยเจริญเข้าซื้อเพิ่มทุนได้สำเร็จ จะพลิกฟื้นสถานการณ์ได้ขนาดไหน อันนี้ถือเป็นเรื่องอนาคตที่ยังต้องรอดูกันต่อไป
* แต่ถ้าพูดถึงแง่ปัจจุบันใครจะเข้าเก็งกำไรตอนนี้โอกาสดอยสูงมากๆๆๆๆ
* สะท้อนได้จากช่วงวัน 25 พ.ย. ที่มีข่าวแจ้งผ่านตลาดหลักทรัพย์ หุ้นดีดวิ่งไปซิลลิ่ง 9.60 บาท และสุดท้ายปิดลบ 7.35 บาท
* และเมื่อวานกลับไปวิ่งหา 9 บาท และปิดบวก 8.50 บาท เพิ่มกว่า 15% เหวี่ยงแรงเสี่ยงตายกันแบบสุดๆ
* ใครไม่อยากสัมผัสอากาศหนาวบนยอดดอย โปรดข้ามไปหุ้นอื่นเหอะ อ้อแล้วอย่าลืมว่า ล่าสุด โดน ตลท.สั่งคุมหุ้นร้อนระดับ 1 เกณฑ์ Cash Balance เป็นที่เรียบร้อย มีผลตั้งแต่ 29 พ.ย.-19ธ.ค.นี้ทันที
  * หุ้น TFG วิ่งบวกกันแบบลืมตาย ล่าสุดปิดบวก 7.70 บาท เพิ่มขึ้นอีกร่วม 10%
* นิวส์เวฟ เคยทักทายให้เข้าเก็บกันตั้งแต่ช่วงต่ำ 5 บาท เชื่อได้เลยว่า ใครได้ต้นทุนแถวนั้นฟันกำไรบานถ้วนหน้า
* ดูแล้วน่าสงสัยอยู่ไม่น้อยเหมือนกันว่า ดีเดือดขนาดนี้ มีข่าวดีอะไรซุกซ่อนมากกว่าเข้าคำนวณ MSCI หรือไม่
* เพราะปกติแล้วยิ่งใกล้วันประกาศเข้าคำนวณดัชนี มักจะมีการ “Sell on Fact” กันออกมาให้เห็นเป็นธรรมดา
* ดังนั้น จึงขอให้จับตาดูกันไว้ ใครมีหุ้นต้นทุนที่ต่ำกว่ากระดานมากโข อาจจะทยอยขายฟันกำไรออกไปบ้างจะได้ไม่เสียโอกาส
* เพราะต้องยอมรับกันว่า ถึงTFG จะดีขนาดไหน แต่ตอนนี้ราคาวิ่งบวกแรงจนเข้าเขตซื้อมากเกินไปแล้วนั่นเอง
* ต่อกันด้วยหุ้นILINK-ITD แหมสองเจ้านี้ ในช่วงรอบปี 59 ฟาดฟันชิงงานกันไม่รู้กี่ยกแล้ว
* และยกล่าสุดเป็นการชิงงานติดตั้งระบบ APM สุวรรณภูมิเฟส 2 วงเงิน 2.8 พันล้านบาท
* ดังนั้น ถือเป็นเซ็นติเมนต์บวกต่อราคาหุ้นทั้งคู่ สายเทรดดิ้งเลือกไปทาง ITD เพราะหุ้นไวต่อข่าวเป็นพิเศษ และสายลงทุนเลือก ILINK เพราะยังมีสตอรี่บวกน่าสนใจซ่อนอีกเยอะ
* ปิดท้ายด้วยหุ้นน้องใหม่ TNR วันนี้มีกำหนดเข้าเทรดเป็นครั้งแรกอย่างเป็นทางการ
* โดยเคาะราคาเสนอขายไอพีโอที่ 16 บาท หากยังไม่มีหุ้นอยู่ในมือวันนี้สามารถเข้าเก็บจากในกระดานได้ สำหรับคนที่ได้หุ้นไปครอบครองกันแล้ว ขอให้ทุกท่านโชคดีรับกำไรถ้วนหน้า *